මෙම සාකච්ඡාව සඳහා ජනාධිපති මෛත්‍රීපාල සිරිසේන, අග්‍රාමාත්‍ය රනිල් වික්‍රමසිංහ, ජනතා විමුක්ති පෙරමුණේ නායක අනුර කුමාර දිසානායක, ජාතික හෙළ උරුමයේ ප්‍රධාන ලේකම් අමාත්‍ය පාඨලී චම්පික රණවක, ප්‍රජාතන්ත්‍රවාදී පක්ෂයේ නායක සරත් ෆොන්සේකා, දෙමළ ජාතික සන්ධානයේ නායක ආර්.සම්බන්ධන් සහ සමස්ත ලංකා මහජන කොංග්‍රසයේ නායක, අමාත්‍ය රිෂාඞ් බදියුදීන් එක්ව සිටියා.ජනාධිපති මෛත්‍රීපාල සිරිසේන ප්‍රමුඛ වත්මන් රජය විසින් ඉදිරිපත් කළ දින 100 වැඩපිළිවෙල යටතේ සියලූ පක්ෂ සහ පුරවැසි සංවිධානවල සහභාගිත්වයෙන් ජාතික උපදේශක සභාව නමින් නව සභාවක් පිහිටුවීමට යෝජනා කර තිබුණා.